เที่ยวอุ่นใจ ซื้อ ‘ประกันเดินทาง’ ไว้คุ้มครอง
ช่วงสงกรานต์ที่ใกล้มาถึง เป็นช่วงที่หลายคนวางแผนพักผ่อนท่องเที่ยวกันอย่างเต็มที่ แต่สิ่งที่หลายคนอาจมองข้าม
11 เม.ย. 2560

โดย...K-Expertช่วงสงกรานต์ที่ใกล้มาถึง เป็นช่วงที่หลายคนวางแผนพักผ่อนท่องเที่ยวกันอย่างเต็มที่ แต่สิ่งที่หลายคนอาจมองข้าม คือ ความคุ้มครองจากอุบัติเหตุและเหตุการณ์ไม่คาดฝัน ทั้งการเดินทางในประเทศและต่างประเทศK-Expert ที่ปรึกษาการเงิน ธนาคารกสิกรไทย จึงอยากแนะนำให้ทำประกันเดินทาง (Travel Insurance) ก่อนไปเที่ยว ซึ่งจะคุ้มครองในช่วงเวลาเดินทางท่องเที่ยวที่ระบุไว้เที่ยวใกล้ๆ ในประเทศ คุ้มครองด้วย “ประกันเดินทางภายในประเทศ”ประกันเดินทางภายในประเทศให้ความคุ้มครองคล้ายประกันอุบัติเหตุ คือ จ่ายเงินให้ในกรณีเสียชีวิต สูญเสียอวัยวะ ทุพพลภาพถาวร และชดเชยค่ารักษาพยาบาลที่เกิดจากอุบัติเหตุ สำหรับความแตกต่างระหว่างประกันเดินทางภายในประเทศกับประกันอุบัติเหตุอยู่ที่ระยะเวลาคุ้มครองและเบี้ยประกันประกันเดินทางภายในประเทศจะกำหนดระยะเวลาสั้นๆ เช่น ไม่เกิน 7 วัน หรือไม่เกิน 14 วัน หากทำทุนประกันชีวิต 1 แสนบาท และค่ารักษาพยาบาลจากอุบัติเหตุ 1 หมื่นบาท จะจ่ายค่าเบี้ยประกันประมาณ 200-300 บาทส่วนประกันอุบัติเหตุนั้น แม้ว่าโดยทั่วไปจะจ่ายเบี้ยประกันสูงกว่า แต่ก็ให้ความคุ้มครองมากกว่าและนานกว่า เช่น หากทำทุนประกันชีวิต 1 ล้านบาท และค่ารักษาพยาบาลจากอุบัติเหตุ 5 หมื่นบาท จะจ่ายเบี้ยประกันประมาณ 2,700 บาท โดยมีระยะเวลาคุ้มครอง 1 ปีดังนั้น สำหรับผู้ที่ไม่ได้ติดขัดเรื่องค่าเบี้ยประกัน สามารถจ่ายเบี้ยหลักพันเพียงครั้งเดียวเพื่อคุ้มครองชีวิตตลอดทั้งปี ประกันอุบัติเหตุก็เป็นทางเลือกที่น่าสนใจเที่ยวไกลในต่างแดน คุ้มครองด้วย “ประกันเดินทางระหว่างประเทศ”ประกันเดินทางระหว่างประเทศจะให้ความคุ้มครองทั้งกรณีเสียชีวิต สูญเสียอวัยวะ ทุพพลภาพ รวมทั้งค่ารักษาพยาบาลจากอุบัติเหตุคล้ายประกันเดินทางภายในประเทศที่ได้กล่าวไป แต่จะเพิ่มเติมกรณีเจ็บป่วยในต่างประเทศด้วย เช่น หกล้มขาหัก เป็นลมหมดสติ ท้องเสียอาหารเป็นพิษ ต้องเข้าโรงพยาบาลในกรณีที่เกิดอุบัติเหตุระหว่างการเดินทางรุนแรงถึงขั้นเสียชีวิต บริษัทประกันจะจ่ายเงินชดเชยเป็นเงินก้อนแก่ทายาทหรือผู้รับประโยชน์ของผู้เอาประกัน และดูแลค่าใช้จ่ายในการเคลื่อนย้ายศพกลับประเทศไทยในกรณีสูญเสียอวัยวะหรือทุพพลภาพ บริษัทประกันจะจ่ายเงินชดเชยให้กับตัวผู้เอาประกัน และดูแลค่าใช้จ่ายเมื่อต้องเคลื่อนย้ายเพื่อรักษาพยาบาลฉุกเฉิน หรือกลับมารักษาตัวต่อในประเทศนอกจากนี้ ยังมีความคุ้มครองเพิ่มเติมด้วย เช่น จ่ายเงินชดเชยหากต้องยกเลิกหรือลดจำนวนวันเดินทางด้วยเหตุจำเป็น คุ้มครองกระเป๋าเดินทางเมื่อสูญหายหรือเสียหายจากความบกพร่องในการขนส่งของสายการบินหรือพนักงานโรงแรมรวมทั้งกรณีปล้นชิงทรัพย์หรือลักทรัพย์ที่มีร่องรอยงัดแงะในห้องพักที่ล็อกไว้ ที่สำคัญ ระหว่างที่อยู่ในต่างประเทศ หากมีปัญหา ก็สามารถขอความช่วยเหลือหรือสอบถามข้อมูลต่างๆ จากบริษัทประกันได้ค่าเบี้ยประกันระหว่างประเทศนี้จะขึ้นอยู่กับระยะเวลาความคุ้มครอง เช่น สำหรับทุนประกัน 1 ล้านบาท และมีวงเงินค่ารักษาพยาบาล 1 ล้านบาท หากไปเที่ยว 5-7 สัปดาห์ จะมีค่าเบี้ยอยู่ที่ประมาณ 600-700 บาท หรือคนที่เดินทางบ่อยในปีๆ หนึ่ง สามารถทำประกันเป็นแบบรายปี โดยมีค่าเบี้ยประมาณ 6,000 บาท แต่ส่วนมากจะมีการกำหนดจำนวนวันคุ้มครองต่อการเดินทางในแต่ละครั้ง เช่น คุ้มครองสูงสุด 90 วันช่องทางการทำประกันเดินทาง ก็ทำได้ง่ายหลายช่องทาง เช่น ทางออนไลน์ หรือสาขาธนาคารส่วนการเบิกเคลมค่ารักษาพยาบาลทั้งในและต่างประเทศ ต้องสำรองจ่ายค่ารักษาไปก่อน แล้วนำใบเสร็จรับเงินต้นฉบับกับใบรับรองแพทย์มาเบิกเคลมกับบริษัทประกัน โดยผู้เอาประกันสามารถรับเงินชดเชยหรือสินไหมทดแทนได้ 2 วิธี คือ รับเป็นเช็ค หรือโอนเข้าบัญชีธนาคารอย่างไรก็ตาม หากค่ารักษาพยาบาลที่เกิดขึ้นเป็นจำนวนเงินที่สูงมาก เช่น การรักษาตัวในโรงพยาบาลต่างประเทศ สามารถติดต่อศูนย์ช่วยเหลือฉุกเฉินให้ประสานงานเรื่องค่ารักษาพยาบาลได้